Document ID: 32003D0826

Odločba Komisije
z dne 18. novembra 2003
o spremembi Odločbe 97/222/ES o uvozu mesnih izdelkov iz Avstralije in Slovenije
(notificirana pod dokumentarno številko K(2003) 4205)
(Besedilo velja za EGP)
(2003/826/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi, prašičev, ovac in koz ter svežega mesa ali mesnih izdelkov iz tretjih držav [1], kakor je bila nazadnje spremenjena z Uredbo (ES) št. 807/2003 [2], in zlasti členov 21a(2), Direktive,
Ob upoštevanju naslednjega:
(1) Odločba Komisije 97/222/ES [3], kakor je bila nazadnje spremenjena z Odločbo 2003/733/ES [4], določa seznam tretjih držav ali delov tretjih držav, iz katerih je odobren uvoz mesnih izdelkov.
(2) Epidemiološke razmere glede klasične prašičje kuge v Sloveniji so bile nedavno ocenjene in ugotovljeno je bilo, da so zadovoljive. Države članice bi morale zato odobriti uvoz svežega prašičjega mesa iz Slovenije v Skupnost.
(3) Seznam tretjih držav ali delov tretjih držav, iz katerih države članice odobrijo uvoz mesnih izdelkov, kakor določa Odločba 97/222/ES, je treba posodobiti za Slovenijo, da bo v skladu s pravili Skupnosti za uvoz svežega mesa, ki se nanašajo na različne vrste obdelave mesnih izdelkov.
(4) Iz Avstralije se lahko uvaža samo sveže perutninsko meso in živa perutnina, zlasti meso ratitov in ratiti, za katere pa se zahteva posebno testiranje zaradi uporabe cepiva proti atipični kokošji kugi, ki ni v skladu z zakonodajo Skupnosti; mesne izdelke divje in gojene divjadi je treba omejiti na obdelane izdelke, dokler se razmere glede kategorij perutnine ponovno ne ocenijo.
(5) Odločbo 97/222/ES je zato treba ustrezno spremeniti.
(6) Ukrepi, predvideni v tej odločbi, so v skladu z mnenjem Stalnega odbora za prehransko verigo ljudi in zdravstveno varstvo živali -
SPREJELA NASLEDNJO ODLOČBO:
Člen 1
Priloga k Odločbi 97/222/ES se spremeni v skladu s Prilogo k tej odločbi.
Člen 2
Ta odločba je naslovljena na države članice.
V Bruslju, 18. novembra 2003

Labels: 3
17
18
6